ประกาศกระทรวงมหาดไทยประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะตำบลหนองเสม็ดตำบลเนินทราย และตำบลบางพระอำเภอเมืองตราดจังหวัดตราด อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงหมาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือเริ่มต้นจากศูนย์กลางทางหลวงแผ่นดินหมายเลข ๓ตรงจุดที่อยู่ตามแนวเส้นเขตอำเภอเมืองตราด ไปทางทิศเหนือตามแนวเขตอำเภอเมืองตราดเป็นระยะ ๑,๐๐๐ เมตร เป็นเส้นตรงไปทางทิศตะวันออกเฉียงใต้ถึงทางหลวงท้องถิ่นสายบ้านตาอิว - โพรงตะเฆ่ ฝั่งตะวันออกตรงจุดที่ห่างตามแนวเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข ๓๑๘ทิศตะวันออกเลียบทางหลวงท้องถิ่นสายบ้านตาอิว - โพรงตะเฆ่ฟากตะวันออกไปทางทิศใต้ผ่านทางหลวงแผ่นดินหมายเลข ๓๑๘เลียบถนนเข้าวัดเนินทรายฝั่งตะวันออกไปทางทิศใต้ถึงคลองแหลมยางจากคลองแหลมยางเลียบคลองแหลมยางฝั่งใต้และฝั่งตะวันออกบรรจบแม่น้ำเมืองตราดฝั่งตะวันออกเป็นเส้นขนานไปทางทิศใต้กับถนน รพช. ๑๑๐๒๒ระยะ ๕๐๐ เมตร จนถึงศูนย์กลางคลองบางพระ จากศูนย์กลางคลองบางพระไปทางทิศใต้ขนานถนนชลประทานระยะห่าง๓๕๐ เมตร ผ่านทางหลวงแผ่นดินหมายเลข ๓๑๕๕ ไปทางทิศใต้เป็นระยะทาง ๕๐๐ เมตรทิศใต้ไปทางทิศตะวันตกเฉียงใต้ถึงปลายคลองธรรมชาติฝั่งตะวันตกวัดระยะห่างตามคลองธรรมชาติจนถึงทางหลวงแผ่นดิน ๓๑๔๘ ระยะห่าง ๑,๐๐๐ เมตร จากทางหลวงแผ่นดินหมายเลข๓๑๔๘ เป็นเส้นตรงไปทางทิศตะวันตกเฉียงเหนือจนถึงถนนชลประทานราษฎร์ตรงจุดที่อยู่ห่างตามแนวถนนชลประทานราษฎร์ ระยะห่าง ๒,๐๐๐เมตร กับศูนย์กลางทางหลวงแผ่นดินหมายเลข ๓๑๔๘ทิศตะวันตกจดเส้นตั้งฉากกับถนนชลประทานราษฎร์ ไปทางทิศเหนือถึงถนนพัฒนาการปลายคลอง ตรงจุดที่อยู่ห่างจากถนนสาธารณะไม่ปรากฎชื่อบรรจบกับถนนพัฒนาการปลายคลองไปทางทิศตะวันตกตามแนวถนนพัฒนาการปลายคลองเป็นระยะ๒๐๐ เมตรจากถนนพัฒนาการปลายคลองขึ้นไปทางทิศตะวันตกเฉียงเหนือจนถึงเขตอำเภอเมืองตราดตรงจุดที่อยู่ห่างจากศูนย์กลางทางหลวงแผ่นดินหมายเลข ๓ ระยะห่าง ๑,๐๐๐เมตร เลียบเขตอำเภอเมืองตราดขึ้นไปทางทิศเหนือจนบรรจบจุดเริ่มต้นเว้นแต่พื้นที่บริเวณที่๒บริเวณที่ ๒ หมายความว่าพื้นที่บริเวณดังต่อไปนี้๒.๑ทิศเหนือ จดทางหลวงแผ่นดินหมายเลข ๓ (สุขุมวิท) ฟากตะวันออกตรงจุดที่อยู่ห่างจากศูนย์กลางทางหลวงแผ่นดินหมายเลข๓ (สุขุมวิท) บรรจบกับศูนย์กลางถนนเกาะตะเคียนไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓ (สุขุมวิท)ระยะ ๓๐๐ เมตร เป็นเส้นตั้งฉากกับศูนย์กลางทางหลวงแผ่นดินหมายเลข ๓ไปทางทิศตะวันออกเฉียงเหนือ ระยะ ๖๐๐ เมตร ทิศตะวันออกเป็นเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๓ (สุขุมวิท)ไปทางทิศตะวันออกเฉียงใต้ จดถนนเกาะตะเคียนฟากตะวันตกทิศใต้เลียบถนนเกาะตะเคียนฟากใต้มาทางทิศตะวันตกเฉียงใต้บรรจบทางหลวงแผ่นดินหมายเลข ๓ (สุขุมวิท)ฟากตะวันออกทิศตะวันตกเลียบทางหลวงแผ่นดินหมายเลข ๓ (สุขุมวิท) ฟากตะวันออกไปทางทิศเหนือ จนบรรจบจุดเริ่มต้น๒.๒ทิศเหนือ จดซอยหนองบัว - ปลายคลองฟากตะวันออกตรงจุดที่อยู่ห่างจากศูนย์กลางทางหลวงแผ่นดินหมายเลข ๓บรรจบกับศูนย์กลางซอยหนองบัว - ปลายคลอง ไปทางทิศตะวันออกตามแนวซอยหนองบัว - ปลายคลองระยะ ๒๐๐ เมตร เลียบซอยหนองบัว - ปลายคลองฟากตะวันออก ไปทางทิศตะวันออกเฉียงเหนือ ถึงทางหลวงแผ่นดินหมายเลข ๓ (สุขุมวิท)ฟากตะวันตกทิศตะวันออกเลียบทางหลวงแผ่นดินหมายเลข ๓ (สุขุมวิท) ฟากตะวันตกมาทางทิศใต้จดถนนเข้ามัสยิด ฟากเหนือทิศใต้เลียบถนนเข้ามัสยิด ฟากเหนือ ไปทางทิศตะวันตกเฉียงใต้ ระยะ ๘๐๐ เมตร ทิศตะวันตกเป็นเส้นตรงไปทางทิศเหนือ ถึงจุดที่อยู่ห่างจากศูนย์กลางถนนเข้ามัสยิด ระยะ ๑,๐๐๐เมตร และเป็นเส้นตรงไปทางทิศตะวันออก ๕๕๐ เมตรเป็นเส้นตรงขึ้นไปทางทิศเหนือจนบรรจบจุดเริ่มต้น๒.๓ทิศเหนือ จดทางหลวงแผ่นดินหมายเลข ๓ (สุขุมวิท) ฟากตะวันออกตรงจุดที่บรรจบกับถนนเกาะตะเคียนฟากใต้เลียบถนนเกาะตะเคียนฟากใต้ ไปทางทิศตะวันออก จดถนนเกาะตะเคียน ฟากตะวันตกทิศตะวันออกเลียบถนนเกาะตะเคียนฟากตะวันตก ไปทางทิศใต้ระยะ ๑,๑๐๐เมตร เป็นเส้นตรงไปทางทิศตะวันตกเฉียงใต้ ตั้งฉากกับศูนย์กลางถนนเกาะตะเคียนระยะ๔๐๐ เมตร เป็นเส้นตรงไปทางทิศใต้จดทางหลวงแผ่นดินหมายเลข ๓๑๘ (ตราด- คลองใหญ่) ฟากเหนือมีระยะห่างจากศูนย์กลางทางหลวงแผ่นดินหมายเลข ๓๑๘ ระยะ ๓๐๐ เมตรทิศใต้เลียบแนวเขตทางหลวงแผ่นดินหมายเลข ๓๑๘ ฟากเหนือ ไปทางทิศตะวันตกบรรจบกับทางหลวงแผ่นดินหมายเลข ๓ (สุขุมวิท)ฟากตะวันออกทิศตะวันตกเลียบทางหลวงแผ่นดินหมายเลข ๓ (สุขุมวิท) ฟากตะวันออกไปทางทิศเหนือจนบรรจบจุดเริ่มต้น๒.๔ทิศเหนือ เริ่มต้นจากจุดที่ห่างตามแนวขนานระยะ ๔๐๐เมตรกับศูนย์กลางทางหลวงแผ่นดินหมายเลข ๓๑๔๘ (ตราด- แหลมงอบ) ตรงจุดที่แนวขนานระยะ ๑๐๐เมตร กับคลองบางพระฝั่งใต้ บรรจบกับทางหลวงแผ่นดินหมายเลข ๓๑๔๘ (ตราด- แหลมงอบ) ฟากตะวันตกเป็นเส้นตรงมาทางทิศตะวันออกบรรจบกับทางหลวงแผ่นดินหมายเลข ๓๑๔๘ (ตราด- แหลมงอบ) ฟากตะวันตกตรงจุดที่ห่างจากคลองบางพระฝั่งใต้ ระยะ ๑๐๐ เมตรทิศตะวันออกเลียบทางหลวงแผ่นดินหมายเลข ๓๑๔๘ ฟากตะวันตกลงมาทางทิศใต้ ระยะ ๓๕๐ เมตรทิศใต้เป็นเส้นตั้งฉากกับศูนย์กลางทางหลวงแผ่นดินหมายเลข ๓๑๔๘ ไปทางทิศตะวันตกระยะ ๔๐๐เมตรทิศตะวันตกเป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๑๔๘ขึ้นไปทางทิศเหนือบรรจบจุดเริ่มต้น๒.๕ทิศเหนือ เริ่มต้นจากจุดที่อยู่ห่างตามแนวขนาน ๑๐๐ เมตร กับคลองบางพระฝั่งใต้เป็นเส้นขนานคลองบางพระฝั่งใต้ ระยะ ๑๐๐ เมตร จดถนนบ้านล่าง - ดอนจวนฟากตะวันตกทิศตะวันออกเลียบถนนบ้านล่าง - ดอนจวน ฟากตะวันตกลงมาทางทิศใต้จดทางแยกเข้าศูนย์ราชการแห่งที่ ๒ทิศใต้ จดถนนบ้านล่าง -ดอนจวน ฟากเหนือ เลียบถนน บ้านล่าง - ดอนจวนฟากเหนือ ไปทางทิศตะวันตก จดทางหลวงแผ่นดินหมายเลข ๓๑๔๘ ฟากตะวันออกทิศตะวันตกเลียบทางหลวงแผ่นดินหมายเลข ๓๑๔๘ ฟากตะวันออก ไปทางทิศเหนือจนบรรจบจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ตามแผนที่ท้ายประกาศกระทรวงมหาดไทยนี้ข้อ ๒ให้กำหนดพื้นที่บางส่วนในท้องที่ตำบลวังกระแจะ ตำบลหนองเสม็ด ตำบลเนินทรายและตำบลบางพระ อำเภอเมืองตราด จังหวัดตราดภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารชนิดและบางประเภทดังต่อไปนี้(ก) ภายในบริเวณที่๑ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข) ภายในบริเวณที่๒ ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมประเภทค้าปลีกส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แม่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนดดังต่อไปนี้(๑) ที่ดินแปลงที่ตั้งอาคารจะต้องอยู่ติดถนนสาธารรณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒) แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร(๓) มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔) มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕) มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร ไม่น้อยกว่าร้อยละ๒๐(๖) มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดแปลงที่ดินที่ใช้เป็นที่ตั้งอาคาร(๗) มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘) อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙) มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐) ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างาจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จแต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวลรุจนเสรีรัฐมนตรีช่วยว่าการฯ ปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะตำบลหนองเสม็ด ตำบลเนินทราย และตำบลบางพระ อำเภอเมืองตราดจังหวัดตราด[ดูข้อมูลจากภาพกฎหมาย]ญาณี/พิมพ์๕มกราคม ๒๕๔๖บรรณพต/แก้ไข๑๒มกราคม ๒๕๔๗ศุภสรณ์/อรรถชัย/ตรวจ๘มกราคม ๒๕๔๗A+B[๑]รก.๒๕๔๖/พ๑๐๑ง/๗๒/๔ กันยายน ๒๕๔๖